Runottarelle
Tää runovarsa vauhko on,
 vie huimasti, mä pelkään.
 Oleppas hyvä, aseta
 tää poika aasin selkään!

 Tää varsa on niin vallaton,
 vie impein eessä kumoon,
 vaan sillä hörökorvalla
 mä hurskaat mummot lumoon.

 Tuo tamma ikeenalainen,
 niin Parnassolle ravaan
 ja Danten jälkeen suljetut
 pyhäkön ovet avaan,

 murtaen lukot Platonin,
 Aristoteleen teljet
 ja lasken iloon ansaittuun
 kylmästä kynäveljet!

1911.